นายกฯ รับทราบ เหตุทหารคลั่งกราดยิงที่โคราชแล้ว สั่ง ผบ.ทบ.เร่งจับตัว 
นายกฯ รับทราบ และติดตามสถานการณ์กราดยิงที่โคราชแล้ว สั่ง ผบ.ทบ.เร่งติดตามจับตัวคนร้าย และดูแลผู้บาดเจ็บให้ดีที่สุด ขณะที่อาวุธใช้ก่อเหตุ มาจากการแย่งชิง ทำร้ายจนท.คลังเก็บอาวุธวันที่ 8 ก.พ. ศาสตราจารย์ นฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหมได้รับทราบสถานการณ์คนร้ายกราดยิงที่จังหวัดนครราชสีมา ขณะร่วมพิธีพระราชทานเพลิงศพ พร้อมได้สั่งการให้ รัฐมนตรีช่วยว่าการกระทรวงกลาโหม และผู้บังคับบัญชากองทัพบก ติดตามสถานการณ์ สอบสวนหาสาเหตุ และดูแลผู้บาดเจ็บและเสียชีวิตให้ดีที่สุด พร้อมกำชับให้รัฐมนตรีว่าการกระทรวงสาธารณสุข ดูแลเรื่องการรักษาพยาบาล ในโรงพยาบาลที่สะดวกอย่างดีที่สุดนายกรัฐมนตรี ยังสั่งการให้เจ้าหน้าที่ปิดล้อมจับกุมคนร้ายที่ก่อเหตุให้ได้ ทั้งนี้ ในเบื้องต้นอาวุธที่คนร้ายนำมาก่อเหตุนั้น นำมาจากการแย่งชิง และทำร้ายเจ้าหน้าที่คลังเก็บอาวุธ ทั้งนี้ รายละเอียดอื่นๆ ขอให้รอผลการพิสูจน์ทราบอีกครั้งนายกรัฐมนตรี ขอแสดงความเสียใจกับครอบครัวผู้เสียชีวิต และผู้บาดเจ็บทุกราย และจะเร่งหาสาเหตุอาการคลุ้มคลั่ง ที่มาของการก่อเหตุครั้งนี้ รวมทั้งการจับกุมคนร้ายให้ได้โดยเร็ว
นายกฯ รับทราบ และติดตามสถานการณ์กราดยิงที่โคราชแล้ว สั่ง ผบ.ทบ.เร่งติดตามจับตัวคนร้าย และดูแลผู้บาดเจ็บให้ดีที่สุด ขณะที่อาวุธใช้ก่อเหตุ มาจากการแย่งชิง ทำร้ายจนท.คลังเก็บอาวุธ 
กราดยิงโคราช,ประยุทธ์ จันทร์โอชา,Jakrapanth Thomma,จักรพันธ์ ถมมา,ทหารยิงประชาชน,ทหารยิงคนตาย,จับคนร้ายกราดยิงโคราช,ข่าวทั่วไป